લંડનઃ ટીમ ઇન્ડિયા ૧૮ જૂન એટલે કે આવતી કાલે ફાધર્સ ડેના રોજ પાકિસ્તાન સામે ચેમ્પિયન્સ ટ્રોફીની ફાઈનલમાં ટકરાશે. જોકે ભારત પાસે પાકિસ્તાનને હરાવવા માટે એક નહીં, પરંતુ બે તક છે. એક બાજુ લંડનમાં કેનિંગ્ટન ઓવલ મેદાન પર ભારત અને પાકિસ્તાનની વચ્ચે ચેમ્પિયન્સ ટ્રોફીમાં ક્રિકેટ મેચ રમાશે તો બીજી બાજુ હોકીમાં પણ બંને દેશની ટીમ સામસામે ટકરાશે. ભારતીય હોકી ટીમ પણ જીતના ઇરાદાથી વર્લ્ડ હોકી લીગની સેમિફાઈનલમાં રમવા ઊતરશે છે. ભારતીય પુરુષ હોકી ટીમ સ્કોટલેન્ડને ૪-૧થી હરાવીને વર્લ્ડ હોકી લીગની સેમિફાઈનલમાં પહોંચી છે. ગ્રૂપ-બીની આ મેચ ભારતીય સમય અનુસાર સાંજે ૬.૩૦ વાગ્યે શરૂ થશે.